NAVODILO ZA IZPOLNJEVANJE OBRAZCA OBVESTILO ZA UVELJAVLJANJE ZMANJŠANJA IZPLAČANE VREDNOSTI DELNIC ALI DELEŽEV V PRIMERU ODSVOJITVE DELNIC ALI DELEŽEV V OKVIRU PRIDOBIVANJA LASTNIH DELNIC OZIROMA DELEŽEV DRUŽBE ZA NABAVNO VREDNOST ODSVOJENIH DELNIC ALI DELEŽEV

**1. UVOD**

Davčni zavezanec, ki v skladu s 329.b členom Zakona o davčnem postopku – ZDavP-2 uveljavlja zmanjšanje izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev, ko dohodnino od dividend izračuna plačnik davka v obračunu davčnega odtegljaja, o tem pred izplačilom dohodka pisno obvesti plačnika davka.

2. VPISOVANJE PODATKOV POD TOČKO 1 – PODATKI O ZAVEZANCU

Vpišejo se osnovni identifikacijski podatki zavezanca (ime in priimek, davčna številka, država rezidentstva, naslov bivališča, elektronski naslov in telefonska številka).

1. VPISOVANJE PODATKOV POD TOČKO 2 – PODATKI O PLAČNIKU DAVKA - IZPLAČEVALCU DIVIDEND

Vpišejo se osnovni identifikacijsi podatki plačnika davka – izplačevalca dividend (ime in priimek oziroma naziv, naslov oziroma sedež, davčna številka izplačevalca).

**4. VPISOVANJE PODATKOV POD TOČKO 3 – PODATKI O ODSVOJENIH DELNICAH OZIROMA DELEŽIH DRUŽBE - UVELJAVLJANJE ZMANJŠANJA IZPLAČANE VREDNOSTI DELNIC ALI DELEŽEV V PRIMERU ODSVOJITVE DELNIC ALI DELEŽEV V OKVIRU PRIDOBIVANJA LASTNIH DELNIC OZIROMA DELEŽEV DRUŽBE ZA NABAVNO VREDNOST ODSVOJENIH DELNIC ALI DELEŽEV**

Vpiše se podatke:

* + - * o datumu odsvojitve delnic oziroma deležev družbe, razviden iz ustrezne dokumentacije o odsvojitvi delnic oziroma deležev družbe,
* naziv družbe ali ISIN koda, trgovalna koda ali naziv delnice, za katere se uveljavlja zmanjšanje izplačane vrednosti v primeru odsvojitve delnic ali deležev v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev,
* o količini delnic ali odstotku deleža v družbi, ki jih ima zavezanec v družbi pred odsvojitvijo,
* o količina delnic ali odstotku deleža v družbi, ki jih zavezanec odsvaja ter
* podatek o nominalnem znesku celotnega osnovnega kapitala družbe v EUR.

V popisni list se vpišeta vsaka pridobitev delnice ali deleža oziroma povečanje deleža in vsaka odsvojitev delnic ali deleža oziroma zmanjšanje deleža. Posamezna pridobitev delnic in pridobitev ali povečanje deleža ter posamezna odsvojitev delnic ali deleža oziroma zmanjšanje deleža se vpiše v samostojno vrstico tako, da se izpolnijo stolpci od 1 do 9.

V stolpec 1 se vpiše datum pridobitve delnice ali deleža oziroma povečanje deleža družbe po kronološkem zaporedju; začne se z datumom zadnje pridobitve delnice ali deleža oziroma povečanja deleža.

V stolpec 2 se vpiše podatke o načinu pridobitve delnic ali deležev družbe po oznakah, navedenih pod tabelo.

V stolpec 3 se vpiše podatke o količini pridobljenih delnic ali odstotku pridobljenega deleža v deležu družbenika, razviden iz obračuna o opravljenem poslu pridobitve oziroma iz drugega dokumenta, iz katerega je razvidna pridobitev.

V stolpec 4 se vpiše podatek o nominalnem znesku vplačila oziroma vrednosti pridobljenih delnic ali deleža družbe (v EUR).

V stolpec 5 se vpiše podatek o nabavni vrednosti ob pridobitvi delnic ali deleža družbe (v EUR).

V stolpec 6 se vpiše:

* odstotek, ki ga odsvojeni delež predstavlja v celotnem družbenikovem deležu v družbi. Primeroma družba ima dva družbenika in vsak družbenik ima 50 odstotni delež družbe. Če prvi družbenik proda drugemu družbeniku 25 odstotni delež družbe, to pomeni, da proda 50 odstotkov svojega deleža in v napoved v stolpec 6 vpiše 50 odstotkov;
* količina odsvojenih delnic, razvidna iz ustrezne dokumentacije o odsvojitvi delnic družbi.

V stolpec 7 se vpiše nominalni znesek vplačila oziroma vrednost odsvojenih delnice ali deleža (v EUR).

V stolpec 8 se vpiše podatek o nabavni vrednosti odsvojenih delnic oziroma deležev družbe (v EUR), razviden v prodajni ali drugi pogodbi oziroma iz drugih dokazil. Posebna pravila v zvezi z določanjem nabavne vrednosti delnic oziroma deležev družbe veljajo v naslednjih primerih:

* kadar je bila delnica ali delež pridobljena na podlagi prenosa s preminule osebe na dediča ali na podlagi darilne pogodbe, se za nabavno vrednost delnice ali deleža v času pridobitve šteje vrednost, od katere je bil odmerjen davek na dediščine in darila, če pa davek ni bil odmerjen, pa primerljiva tržna cena kapitala v času pridobitve;
* če delodajalec delojemalcu zagotovi pravico do nakupa oziroma pridobitve delnice ali deleža po znižani vrednosti, velja za nabavno vrednost delnice ali deleža primerljiva tržna cena delnice ali deleža na dan, ko je zavezanec pridobil delnice ali delež;
* kadar zavezanec pridobi delnice ali delež družbe pri povečanju osnovnega kapitala iz sredstev družbe, se šteje, da je nabavna vrednost tako pridobljenih delnic ali deleža družbe enaka nič;
* če je zavezanec odsvojil delnice ali delež družbe, ki jih je pridobil ob povečanju osnovnega kapitala iz sredstev družbe v letih 2005 ali 2006 in je bilo tako povečanje obdavčeno kot dividenda, se za nabavno vrednost tako pridobljenih delnic oziroma povečanega deleža šteje nominalna vrednost delnic oziroma deleža ob preoblikovanju;
* če so bile delnice ali deleži družbe pridobljeni pred 1. januarjem 2003, velja za nabavno vrednost delnic ali deležev družbe njihova tržna vrednost na dan 1. januarja 2006, ki jo zavezanec dokazuje z ustreznimi dokazili, če teh dokazil ni, pa knjigovodska vrednost na dan 1. januarja 2006. Če je dejanska nabavna vrednost takih delnic ali deležev, ki jo zavezanec dokazuje z ustreznimi dokazili, višja od tržne oziroma knjigovodske vrednosti na dan 1. januarja 2006, se upošteva dejanska nabavna vrednost.

V stolpec 9 se vpiše znesek (bruto) izplačane vrednosti delnic oziroma deležev (v EUR), razviden iz prodajne ali druge pogodbe oziroma iz drugih dokazil.

*Dodatne informacije so na voljo na spletni strani* [*Finančne Uprave RS*](https://www.fu.gov.si/podrocja/) *ali na telefonski številki klicnega centra za davke fizičnih oseb: 08 200 1001.*